ਹੁਣ ਤੱਕ ਬਰਗਾੜੀ ਵਿੱਚ ਹੋਈ ਬੇਅਦਬੀ ਦੇ ਮਾਮਲੇ, ਰੋਸ ਮੁਜ਼ਾਹਰਿਆਂ ਤੇ ਪੁਲਿਸ ਦੀ ਗੋਲੀ ਨਾਲ ਮਾਰੇ ਗਏ ਦੋ ਨੌਜਵਾਨਾਂ ਨਾਲ ਜੁੜੇ ਹੋਏ ਸਮਾਗਮਾਂ ਵਿੱਚ ਕਾਂਗਰਸੀ ਆਗੂ ਆਪਣੀ ਨਿੱਜੀ ਹੈਸੀਅਤ ਵਿੱਚ ਜਾਂ ਗੁੱਝੀ ਸਿਆਸੀ ਸਰਗਰਮੀ ਵਜੋਂ ਪਹੁੰਚਦੇ ਰਹੇ ਹਨ। 

ਬਰਗਾੜੀ ਮੋਰਚੇ ਦੇ ਹਵਾਲੇ ਨਾਲ ਇਹ ਪਿੰਡ ਲਗਾਤਾਰ ਚਰਚਾ ਵਿੱਚ ਰਿਹਾ ਅਤੇ ਆਮ ਆਦਮੀ ਪਾਰਟੀ ਦੀਆਂ ਸਾਰੀਆਂ ਫਾਂਟਾਂ ਤੋਂ ਇਲਾਵਾ ਸ਼੍ਰੋਮਣੀ ਅਕਾਲੀ ਦਲ ਦੇ ਵੱਖ-ਵੱਖ ਧੜੇ ਬਰਗਾੜੀ ਮੋਰਚੇ ਦੀ ਜ਼ਾਹਰਾ ਜਾਂ ਲੁਕਵੀਂ ਹਮਾਇਤ ਕਰਦੇ ਰਹੇ ਹਨ।

ਸੂਬਾ ਸਰਕਾਰ ਦੇ ਨੁਮਾਇੰਦੇ ਸਿਆਸੀ ਜਲਸਿਆਂ ਵਿੱਚ ਬੇਅਦਬੀ ਦੇ ਮੁੱਦੇ ਨੂੰ ਸ਼੍ਰੋਮਣੀ ਅਕਾਲੀ ਦਲ (ਬਾਦਲ) ਖ਼ਿਲਾਫ਼ ਵਰਤਦੇ ਰਹੇ ਹਨ। 

ਇਹ ਵੀ ਪੜ੍ਹੋ:

ਮੁੱਖ ਮੰਤਰੀ ਅਮਰਿੰਦਰ ਸਿੰਘ ਨੇ ਬੀਬੀਸੀ ਪੰਜਾਬੀ ਦੇ ਅਰਵਿੰਦ ਛਾਬੜਾ ਨਾਲ ਮੁਲਾਕਾਤ ਵਿੱਚ ਕਿਹਾ ਹੈ ਕਿ ਸਿੱਖ ਕਦੇ ਵੀ ਗੁਰੂ ਗ੍ਰੰਥ ਸਾਹਿਬ ਦੀ, ਹਿੰਦੂ ਕਦੇ ਵੀ ਗੀਤਾ-ਰਾਮਾਇਣ ਦੀ ਅਤੇ ਮੁਸਲਮਾਨ ਕਦੇ ਵੀ ਕੁਰਾਨ ਦੀ ਜਾਂ ਈਸਾਈ ਕਦੇ ਵੀ ਅੰਜ਼ੀਲ ਦੀ ਬੇਅਦਬੀ ਬਰਦਾਸ਼ਤ ਨਹੀਂ ਕਰ ਸਕਦੇ। 

ਕੈਪਟਨ ਵੱਲੋਂ ਸ਼੍ਰੋਮਣੀ ਕਮੇਟੀ ’ਚ ਭੂਮਿਕਾ ਵੱਲ ਇਸ਼ਾਰਾ

ਹਾਂਲਾਕਿ ਮੁੱਖ ਮੰਤਰੀ ਦਾ ਬਿਆਨੀਆ ਮੋਕਲੇ ਅਰਥ ਵਿੱਚ ਹੈ ਪਰ ਬਰਗਾੜੀ ਕਾਂਡ ਦਾ ਅਰਥ ਅਤੇ ਇਸ ਦੇ ਦੁਆਲੇ ਹੋਈ ਸਿਆਸੀ/ਮਜਹਬੀ ਸਰਗਰਮੀ ਦਾ ਧੁਰਾ ਸਿੱਖ ਹੀ ਹਨ। 

ਮੌਜੂਦਾ ਚੋਣਾਂ ਵਿੱਚ ਕਾਂਗਰਸ ਦੇ ਉਮੀਦਵਾਰਾਂ, ਸਿਆਸੀ ਆਗੂਆਂ ਅਤੇ ਬਰਗਾੜੀ ਮੋਰਚੇ ਦੇ ਆਗੂਆਂ (ਇਹ ਆਗੂ ਮੌਕੇ ਮੁਤਾਬਕ ਬਦਲਦੇ ਰਹੇ ਹਨ, ਕਦੇ ਇਕੱਠੇ ਅਤੇ ਕਦੇ ਇਕੱਲੇ-ਇਕੱਲੇ ਸਾਹਮਣੇ ਆਉਂਦੇ ਰਹੇ ਹਨ) ਦੀ ਸੁਰ ਬਹੁਤ ਮਿਲਦੀ ਹੈ।

ਬਠਿੰਡਾ ਤੋਂ ਕਾਂਗਰਸ ਦੇ ਉਮੀਦਵਾਰ ਅਮਰਿੰਦਰ ਸਿੰਘ ਰਾਜਾ ਵੜਿੰਗ ਬੇਅਦਬੀ ਕਾਂਡ ਦੀ ਤਫ਼ਸੀਲ ਕਰਨ ਤੋਂ ਬਾਅਦ ਸਿੱਖਾਂ ਖ਼ਿਲਾਫ਼ ਜ਼ੁਲਮ ਦੀਆਂ ਘਟਨਾਵਾਂ ਦਾ ਜ਼ਿਕਰ ਕਰਦੇ ਹੋਏ ਤੋੜਾ ਝਾੜਦੇ ਹਨ, "ਮੈਨੂੰ ਵੋਟ ਪਾਇਓ ਜਾਂ ਨਾ ਪਾਇਓ, ਭਾਵੇਂ ਕਿਸੇ ਕਾਲੇ ਚੋਰ ਨੂੰ ਵੋਟ ਪਾ ਦਿਓ ਪਰ ਬਾਦਲਾਂ ਦੀ ਨੂੰਹ ਨੂੰ ਵੋਟ ਨਾ ਪਾਇਓ, ਨਹੀਂ ਤਾਂ ਅਸੀਂ ਵੀ ਗੁਰੂ ਗ੍ਰੰਥ ਸਾਹਿਬ ਦੇ ਗੁਨਾਹਗਾਰ ਹੋਵਾਂਗੇ।" 

ਮੁੱਖ ਮੰਤਰੀ ਅਮਰਿੰਦਰ ਸਿੰਘ ਨੇ ਬੀਬੀਸੀ ਪੰਜਾਬੀ ਨਾਲ ਗੱਲਬਾਤ ਵਿੱਚ ਇਹ ਵੀ ਕਿਹਾ ਕਿ ਉਹ ਸ਼੍ਰੋਮਣੀ ਅਕਾਲੀ ਦਲ (ਬਾਦਲ) ਤੋਂ ਬਿਨਾਂ ਕਿਸੇ ਵੀ ਤਾਕਤਵਰ ਧਿਰ ਦੀ ਸ਼੍ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦੀਆਂ ਚੋਣਾਂ ਵਿੱਚ ਬਤੌਰ ਸਿੱਖ ਇਮਦਾਦ ਕਰਨਗੇ। 

ਹਰ ਧਿਰ ਵੱਲੋਂ ਸਮੁੱਚੇ ਪੰਥ ਦੀ ਨੁਮਾਇੰਦਗੀ ਦਾ ਦਾਅਵਾ

ਇਸੇ ਦਲੀਲ ਦਾ ਨਾਟਕੀ ਨਿਭਾਅ ਨਵਜੋਤ ਸਿੰਘ ਸਿੱਧੂ ਕਰਦੇ ਹਨ। ਉਨ੍ਹਾਂ ਨੇ ਬਠਿੰਡਾ ਵਿੱਚ ਚੋਣ ਜਲਸੇ ਦੌਰਾਨ ਪ੍ਰਿਅੰਕਾ ਗਾਂਧੀ ਅਤੇ ਅਮਰਿੰਦਰ ਸਿੰਘ ਦੀ ਹਾਜ਼ਰੀ ਵਿੱਚ ਕਿਹਾ ਕਿ ਜੇ ਉਹ ਬੇਅਦਬੀ ਲਈ ਕਸੂਰਵਾਰ ਲੋਕਾਂ ਨੂੰ ਸਜ਼ਾ ਨਾ ਦਿਵਾ ਸਕੇ ਤਾਂ ਸਿਆਸਤ ਨੂੰ ਛੱਡ ਦੇਣਗੇ ਅਤੇ ਉਨ੍ਹਾਂ ਦੀ ਆਤਮਾ ਭਟਕਦੀ ਰਹੇਗੀ।

ਮੌਜੂਦਾ ਚੋਣਾਂ ਦੌਰਾਨ ਬਰਗਾੜੀ ਮੋਰਚੇ ਦੇ ਆਗੂ ਧਿਆਨ ਸਿੰਘ ਮੰਡ ਨੇ ਦੋ ਰੋਸ ਮਾਰਚ ਕੀਤੇ ਹਨ। 

ਇੱਕ ਮਾਰਚ ਉਨ੍ਹਾਂ ਨੇ ਬਠਿੰਡਾ ਹਲਕੇ ਵਿੱਚ ਅਤੇ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਲੋਕ ਸਭਾ ਚੋਣਾਂ 2019: ‘ਨਹਿਰੂ ਤੋਂ ਬਾਅਦ ਰਾਹੁਲ ਨੂੰ ਬੇਅਦਬੀ ਦਾ ਦਰਦ ਆਇਆ’ ਪਰ ਬਰਗਾੜੀ ਤੋਂ ਕਿਹੜਾ ਸਿਆਸੀ ਨਕਸ਼ਾ ਉਭਰਿਆ